nahid-hub/BLUGE-bengali-wikipedia-section-title-prediction huggingface dataset:
ক্লকওয়ার্ক অরেঞ্জ হাউজ অফ ফান ম্যাচটি রাভেন'স হাউজ অফ ফান বা সহজভাবে হাউজ অফ ফান ম্যাচ নামে পরিচিত। এ ম্যাচটি একজন পেশাদার কুস্তিগীর তৈরি করেছে। এটি একটি সিঙ্গেল ম্যাচ যেখানে রিং পোস্টের পাচঁ থেকে ছয় ফুট উপরে স্টিল চেইন ঝুলানো থাকে। আর বিভিন্ন পোস্টে বিভিন্ন ধরনের স্টিল চেইন আে হাতিয়ার থাকে। প্রথম ম্যাচে এই ম্যাচ জেতার একটাই উপায় ছিল যেটা ছিল প্রতিপক্ষকে রাভেন'স পার্চ এ ছুড়ে ফেলার পর দুইটি টেবিলের মধ্যে ছুড়ে মারা। পরে এটিকে ফলস কাউন্ট অ্যানিহোয়াইর ম্যাচে রূপান্তর করা হয়। 
সঠিক অনুচ্ছেদ শিরোনাম কোনটি?
titleA. ট্যাগ টিম ম্যাচ
titleB. ক্লক ওয়ার্ক অরেঞ্জ হাউজ অফ ফান ম্যাচ
titleC. ফলস কাউন্ট অ্যানিহোয়াইর ম্যাচ
titleD. এম্পটি এরেনা ম্যাচ
উত্তর: titleB
আব্বাসউদ্দিন আহমেদ মোট ৪টি বাংলা চলচ্চিত্রে অভিনয় করেন। এই ৪টি সিনেমা হল "বিষ্ণুমায়া" (১৯৩২),"মহানিশা" (১৯৩৬),"একটি কথা" ও "ঠিকাদার"(১৯৪০)। ঠিকাদার সিনেমাতে আব্বাস উদ্দিন একজন কুলির ভূমিকায় অভিনয় করেছিলেন। ধারণা করা হয় যে তিনি এর চেয়ে বেশি সংখ্যক চলচ্চিত্রে অভিনয় করলেও তা উল্লেখ করেন নি। কারণ সেই চরিত্রগুলো তেমন উল্লেখযোগ্য ছিল না। এসব সিনেমাতে তিনি গানও করেছিলেন। তখনকার দিনে মুসলমান ব্যক্তির সিনেমা করা ছিল একটা ব্যতিক্রম ঘটনা।তাই হয়ত ‘বিষ্ণুমায়া’ ছবিতে অভিনয়ের পরও এর ভূমিকা লিপিতে আব্বাস উদ্দিনের নাম ছিল না যার তথ্য সংগৃহীত হয়েছিল কানন দেবীর কাছ থেকে।

সঠিক অনুচ্ছেদ শিরোনাম কোনটি?
titleA. চলচ্চিত্রে অভিনয়
titleB. পরিবার ও শিক্ষা
titleC. সঙ্গীত জীবন
titleD. গ্রন্থ ও পুরস্কার
উত্তর: titleA
সাভার থানা ১৯১২ সালে প্রতিষ্ঠিত হয়। এটি ১৯৮১ সালে একটি উপজেলায় পরিণত হয়। বর্তমানে সাভার উপজেলা ২ টি থানায় বিভক্ত; যার একটি হচ্ছে সাভার মডেল থানা এবং অন্যটি আশুলিয়া থানা। এ উপজেলার একমাত্র পৌরসভা হল সাভার পৌরসভা এবং ইউনিয়নগুলো হল :

উপজেলার গেন্ডা এলাকায় ঢাকা-আরিচা মহাসড়কের পূর্ব পাশে সাভার পৌরসভার কার্যালয় এবং পশ্চিম পাশে উপজেলা কার্যালয় রয়েছে যা সাভার বাসস্ট্যান্ড থেকে প্রায় ১ কিলোমিটার দূরে অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. স্বাধীনতা যুদ্ধের চিহ্ন
titleC. সিআরপি
titleD. জনসংখ্যার উপাত্ত
উত্তর: titleA
পুরষের যৌন অঙ্গ তাদের প্রজনন তন্ত্রের অংশ। যা বীর্যথলি, বীর্যনালী, অন্ডকোষ, অন্ডকোষের থলি, পুরুষাঙ্গ এবং প্রস্টেট গ্রন্থির সমন্বয়ে গঠিত। পুরুষ প্রজনন তন্ত্রের অন্যতম কাজ হলো বীর্য তৈরী করা, যা শুক্রানু বহন করে। এই শুক্রানু মেয়েদের ডিম্বানুর সাথে মিলিত হয়। যখন শুক্রানু মহিলাদের জরায়ুতে প্রবেশ করে তখন ফ্যালোপিয়ান টিবে নিষেক ক্রিয়ার মাধ্যমে ডিম্বানু থেকে একটি ভ্রুণ বিকশিত হয়, যা শেষ পর্যন্ত শিশুতে পরিণত হয়। গর্ভকালীন সময়ে পুরুষ প্রজনন তন্ত্রের কোন অবদান নেই। তবুও পিতৃত্ব বা বংশ ব্যাবস্থা আমাদের সমাজে আছে। পুরুষ প্রজনন ও সংশ্লিষ্ট অঙ্গ বিষয়ক জ্ঞানকে এন্ড্রোলোজি বলে।

সঠিক অনুচ্ছেদ শিরোনাম কোনটি?
titleA. প্রজননতন্ত্র
titleB. আরও দেখুন
titleC. সেক্স হরমোন
titleD. একচেটিয়াভাবে পুরুষ ভূমিকা
উত্তর: titleA
২০০০ সালের ১৩ নভেম্বর বাংলাদেশ ক্রিকেট দল নাইমুর রহমানের অধিনায়কত্বে প্রথম আন্তর্জাতিক টেস্ট ক্রিকেট অঙ্গনে পা রাখে। ভারতের বিপক্ষে বঙ্গবন্ধু জাতীয় স্টেডিয়ামে অনুষ্ঠিত সেই ম্যাচে অভিষেক টেস্টেই সেঞ্চুরি (১৪৫) করে অস্ট্রেলিয়ার চার্লস ব্যানারম্যান ও জিম্বাবুয়ের ডেভিড হটনের পাশে নাম লেখান আমিনুল ইসলাম। অধিনায়ক নাইমুর রহমানের ১৩২ রানে ৬ উইকেট অভিষেক টেস্টের প্রথম ইনিংসে কোনো বোলারের সেরা বোলিং। কিন্তু দ্বিতীয় ইনিংসের ব্যাটিং বিপর্যয়ের কারণে বাংলাদেশ ৯ উইকেটে হেরে যায়। পরবর্তীতে ২০০১ সালে শ্রীলঙ্কার বিপক্ষে কলম্বোর এসএসসিতে অভিষেক টেস্টে ১৭ বছর ৬১ দিন বয়সে সেঞ্চুরি করে রেকর্ড গড়েন মোহাম্মদ আশরাফুল। ২০০৩ সালে পাকিস্তানের বিপক্ষে করাচি টেস্টে প্রথমবারের মতো প্রথম ইনিংসে লিড নেয় বাংলাদেশ। মুলতানে তৃতীয় ও শেষ টেস্টে জিততে জিততে ১ উইকেটে হেরে বসে তারা। এই সিরিজে বাংলাদেশের পক্ষে টেস্ট ক্রিকেটে প্রথম হ্যাট্রিক করে অলোক কাপালি। টানা ২১ টেস্ট হারার পর হাবিবুল বাশারের নেতৃত্বে ২০০৪ সালে জিম্বাবুয়ে সফরে ২য় টেস্টে ড্র করতে সমর্থ হয় বাংলাদেশ যদিও খারাপ আবহাওয়ার কারণে ৩দিন খেলা বন্ধ থাকে। ওয়েস্ট ইন্ডিজের বিপক্ষে ২০০৪ সালে সেন্ট লুসিয়া টেস্টে তিন ব্যাটসম্যানের সেঞ্চুরির কল্যাণে প্রথম নিজেদের কৃতিত্বে ড্র করে বাংলাদেশ। প্রথম ইনিংসে হাবিবুল বাশার ও মোহাম্মদ রফিকের পর দ্বিতীয় ইনিংসে সেঞ্চুরি করেন খালেদ মাসুদ। চট্টগ্রামে জিম্বাবুয়ের বিপক্ষে টেস্ট ক্রিকেটে প্রথম জয় পায় বাংলাদেশ ২০০৫ সালে। ম্যাচ সেরা হন এনামুল হক জুনিয়র। সিরিজের অপর টেস্টটিও অমীমাংসিতভাবে শেষ হয়। টেস্ট ইতিহাসে প্রথম সিরিজ জয়ের স্বাদ পায় বাংলাদেশ। ২০০৬ সালে প্রথম ইনিংসে ১৫৮ রানের লিড নিয়ে ক্রিকেট বিশ্বকে চমকে দিয়েও শেষ পর্যন্ত অস্ট্রেলিয়ার কাছে ৩ উইকেটে পরাজয় হয় বাংলাদেশের। ২০০৯ সালে দেশের বাইরে প্রথম টেস্ট জয় বাংলাদেশের। শীর্ষস্থানীয় সব খেলোয়াড় ধর্মঘটে যাওয়ায় নতুন ওয়েস্ট ইন্ডিজের বিপক্ষে সিরিজের দুই টেস্টেই জয় পায় বাংলাদেশ।

সঠিক অনুচ্ছেদ শিরোনাম কোনটি?
titleA. ওয়ানডে ক্রিকেটে বাংলাদেশের হ্যাট্রিকগুলো
titleB. ওয়ানডে পার্টনারশীপগুলো
titleC. টেস্ট দল হিসাবে প্রথম পর্যায় (২০০০-২০০৩)
titleD. দেশের পক্ষে সর্বোচ্চ উইকেটধারী
উত্তর: titleC
এই পেশার সাথে কিছু ঐতিহ্য জড়িয়ে গেছে। বিশ্বের বিভিন্ন স্থানে বিচারকেরা লম্বা আলখাল্লা (কালো বা লাল) পরিধান করেন এবং বিচারের দিন (বেঞ্চ নামেও পরিচিত) উঁচু মঞ্চে উপবেশন করেন।

কোন কোন দেশে, বিশেষ করে কমনওয়েলথ রাষ্ট্রসমূহে, বিচারক পরচুলা পরিধান করেন। বড় পরচুলা এখন শুধুমাত্র আনুষ্ঠানিকতার ক্ষেত্রেই ব্যবহৃত হয়, যা পূর্বের শতাব্দীতে আদর্শ পোশাক হিসেবে গণ্য হত। ব্যারিস্টারদের ছোট পরচুলা পড়ার একটি রীতি ছিল। বর্তমানে এই ঐতিহ্য যুক্তরাজ্যের অ-ফৌজদারি আদালত থেকে ওঠে গেছে।

মার্কিন বিচারকগণ প্রায়ই কালো আলখাল্লা পরিধান করেন। তাদের হাতে হাতুড়ি থাকে। যদিও আদালতে মার্কিন বিচারকদের সহকারী বা পেয়াদা থাকে, আদালত অবমাননার বিরুদ্ধে শালীনতা বজায় রাখার ভার তাদের হাতেই ন্যস্ত থাকে। পশ্চিম যুক্তরাষ্ট্রে, বিশেষ করে ক্যালিফোর্নিয়ায়, বিচারকগণ সবসময় আলখাল্লা পরিধান করেন না বরং তারা প্রাত্যাহিক পোশাকই পরিধান করেন। আজকাল সুপ্রীম কোর্টের কিছু সদস্য, যেমন ম্যারিল্যান্ড কোর্ট অফ আপীল, বিভিন্ন ধরনের পোশাক পরিধান করেন।

ইতালি ও পর্তুগালে বিচারক এবং উকিল উভয়ই এক ধরনের কালো আলখাল্লা পরিধান করেন।

চীনে বিচারকগণ ১৯৮৪ সালের পূর্ব পর্যন্ত প্রাত্যহিক পোশাকই পরিধান করতেন। ১৯৮৪ সালের পর থেকে তারা সামরিক-বাহিনীর উর্দির মত এক ধরনের পোশাক পরিধান করতে শুরু করে। এই ধরনের পোশাক পড়ার মূল কারণ হল তাদের কর্তৃত্ব প্রকাশ করা। ২০০০ সালের মধ্যে এই পোশাক পরিবর্তন করে বিশ্বের বাকি দেশসমূহের সাথে মিল রেখে কালো আলখাল্লা পরিধান করা শুরু করে।

ওমানে বিচারকগণ লম্বা ডোরাকাটা ধরনের (লাল, সবুজ, সাদা) পোশাক পরিধান করেন, এবং এটর্নিগণ কালো গাউন পরিধান করেন।

আয়ারল্যান্ডের সুপ্রীম আদালত ও উচ্চ আদালতে বিচারকদের "দ্য অনারেবল মিস্টার", "দ্য অনারেবল মিসেস" বা "দ্য অনারেবল মিস জাস্টিস", বা সংক্ষেপে "মিস্টার জাস্টিস", "মিসেস জাস্টিস", বা "মিস জাস্টিস" বলে সম্বোধন করা হয় এবং আদালতকে নাম ও ধরন অনুযায়ী "দ্য কোর্ট" বা শুধু "জজ" বলে সম্বোধন করা হয়। কিছু ব্যারিস্টার পুরনো ঐতিহ্য অনুসারে "মাই লর্ড" নামেও সম্বোধন করতেন, যা ২০০৬ সালের পর থেকে নিষেধ করা হয়। আইনি প্রতিবেধনে আয়ারল্যান্ডের প্রধান বিচারপতির নামের পরে "সিজে", উচ্চ আদালতের সভাপতি নামের পরে "পি" এবং অন্যান্য বিচারকদের নামের পরে "জে" যুক্ত করা হয়; যেমন স্মিথ জে.।

সঠিক অনুচ্ছেদ শিরোনাম কোনটি?
titleA. ওশেনিয়া
titleB. দাপ্তরিক প্রতীক
titleC. বাইবেলে উল্লেখিত বিচারক
titleD. এশিয়া
উত্তর: titleB
সরকার অর্থঋণ আদালত আইন, ১৯৯০ এর বিধানাবলির অধীনে প্রতি জেলায় একটি অর্থঋণ আদালত গঠন করেছেন এবং সুপ্রীম কোর্টের সঙ্গে পরামর্শক্রমে অধস্তন বিচারকদের এই আদালতের বিচারক পদে নিয়োগ দিয়েছেন। ব্যাংক, বিনিয়োগ কর্পোরেশন, গৃহনির্মাণ ঋণদান সংস্থা, লিজিং কোম্পানি ইত্যাদির মতো অর্থলগ্নি প্রতিষ্ঠান এবং অর্থলগ্নি প্রতিষ্ঠান আইন, ১৯৯৩ এর বিধানাবলির অধীনে গঠিত ব্যাংক বহির্ভূত অর্থ প্রতিষ্ঠানগুলোর অনাদায়ী ঋণ আদায়ের সকল মামলা অর্থঋণ আদালতে দায়ের করতে হয় এবং এজাতীয় মামলাগুলো এককভাবে এই শ্রেণির আদালতে বিচারযোগ্য। অর্থঋণ আদালত একটি দেওয়ানি আদালত এবং দেওয়ানি আদালতের যাবতীয় ক্ষমতা এই আদালতের রয়েছে।

সঠিক অনুচ্ছেদ শিরোনাম কোনটি?
titleA. কোর্ট অব সেটেলমেন্ট
titleB. গ্রাম আদালত
titleC. অর্থঋণ আদালত
titleD. প্রশাসনিক ট্রাইব্যুনাল
উত্তর: titleC
১৯৯৫ সালে মৃণাল আমেরিকাতে পাড়ি জমান এবং সেখানে তার প্রথম কাজ শুরু করেন। নিউইয়ার্ক সিটিতে অবস্থিত বাংলাদেশের দুতাবাসে তার প্রথম প্রদর্শনি প্রদর্শিত হয়। তিনি নিউইয়ার্কে এত বেশি কাজ করেন যে, নিউইয়ার্কের সরকারি টিভি চ্যানেলে তার একটি সাক্ষাৎকার ২৬ বার এবং সিএনএন চ্যানেলে ১৮ বার প্রচারিত হয়।

২০০২ সালে মৃণাল দেশে ফিরে আসেন এবং স্থায়ীভাবে বসবাস শুরু করেন। একই বছর তিনি নিজ উদ্যোগে নির্মাণ করেন মতিঝিলের বক ভাষ্কর্যটি । ২০০৩ সালে রাজশাহী বিশ্ববিদ্যালয়ের সুবর্ণজয়ন্তী উপলক্ষে নির্মিত গোল্ডেন জুবিলী টাওয়ার তারই শিল্পকর্ম।

সঠিক অনুচ্ছেদ শিরোনাম কোনটি?
titleA. শিক্ষা
titleB. উল্লেখযোগ্য কর্ম
titleC. সমালোচনা
titleD. কর্মজীবন
উত্তর: titleD
মূসা অধিক পরিচিত ছিলেন তার কথিত হজ্জপালনের জন্য ( ১৩২৪ থেকে ১৩২৫ )। প্রচলিত আছে, তার হজ্জবহরের কাফেলায় রসদপূর্ণ থলে বহনকারী ৬০,০০০ লোক ছিল, সাথে ছিল ৫০০ গোলাম যারা প্রত্যেকে একটি করে সোনার দন্ড বহন করছিল এবং ৮০ থেকে ১০০টি উট ছিল, যেগুলো প্রত্যেকটি প্রায় ১৪০ কেজি সোনার গুঁড়ো বহন করছিলো। তার এই যাত্রাপথে তিনি প্রায় কয়েকশত কোটি টাকা মূল্যের সোনা বিতরণ করেছিলেন। কায়রোতে তিনি এত বেশি স্বর্ণ বিতরণ করেছিলেন যে, বেশ কয়েক বছর ধরে সেখানে স্বর্ণের দাম তুলনামুলকভাবে অনেক কম ছিল।

সঠিক অনুচ্ছেদ শিরোনাম কোনটি?
titleA. ইসলাম প্রচারে সহায়তা
titleB. রাজকার্যে অবদান
titleC. হজ্জব্রত পালন ও স্বর্ণ বিতরণ
titleD. ইউরোপীয় মানচিত্রে মানসা মূসা
উত্তর: titleC
২০০৮ সালের মে মাসে আবার ভূমি উচ্ছেদ প্রতিরোধ কমিটি ও সিপিআইএম কর্মী-সমর্থকদের মধ্যে নতুন করে হিংসা ছড়িয়ে পড়ে। দুই পক্ষ থেকেই অপর পক্ষের দিকে ব্যাপক বোমাবাজি ও গুলি ছোঁড়া হয়।

৫ মে সিপিআইএম-এর মিছিলে যেতে অনিচ্ছুক তিন মহিলার শ্লীলতাহানি ঘটানো হয়। এর বিরুদ্ধে ব্যাপক রাজনৈতিক ও নাগরিক বিক্ষোভের মুখে দাঁড়িয়ে রাজ্য সরকার ঘটনার পূর্ণাঙ্গ সিআইডি তদন্তের নির্দেশ দেয়। সিপিআইএম নেতৃত্ব অভিযোগ অস্বীকার করে একে অপপ্রচারমূলক প্রচারাভিযান বলে বর্ণনা করে।.

কেন্দ্রীয় তথ্য ও সম্প্রচার মন্ত্রী প্রিয়রঞ্জন দাশমুন্সি এবং অপর্ণা সেন সহ বিদ্বজ্জন সমাজের এক প্রতিনিধি দল দুটি পৃথক প্রেস বক্তব্যে দাবি করেন নন্দীগ্রামে অনুষ্ঠিতব্য পঞ্চায়েত নির্বাচন পিছিয়ে দেওয়া হোক। কারণ, এই সন্ত্রাসের পরিমণ্ডলে ভোট হলে তা আদৌ শান্তিপূর্ণ ও অবাধ হবে না।

সঠিক অনুচ্ছেদ শিরোনাম কোনটি?
titleA. ২০০৮ সালের হিংসাত্মক ঘটনা
titleB. স্থান পরিবর্তন
titleC. ২০০৮ সালের নির্বাচন
titleD. বিধানসভা উপনির্বাচন
উত্তর: titleA
ভারতীয় হিন্দু দেবদেবীদের মধ্যে শিব সব থেকে প্রাচীন এবং ব্যাপকভাবে পূজিত দেবতা যার প্রাগৈতিহাসিক উৎস আছে। 
হিন্দু ট্রিনিটির মধ্যে তৃতীয় এবং হিন্দু প্যানথিয়নের মধ্যে সব থেকে বেশি বিস্তৃত এবং পূজিত পুরুষ দেবতা। সাধারণত তাকে লিংগ রূপে পূজা করা হয়। ভারত প্রাগৈতিহাসিক যুগ থেকে ফ্যালিক পূজা চলে আসছে। সেইসময়কার পাথরনির্মিত বিভিন্ন আকৃতির মাথা বা শিশ্নাগ্র ভারতের প্রাচীন মন্দিরে এবং জাদুঘরে রক্ষিত আছে। অন্ধ্রপ্রদেশ এর চিতোর জেলায় বিখ্যাত "মানুষ সমান" লিঙ্গ আছে পরমেশ্বর মন্দিরে যা গুডিমাল্লাম নামে সমধিক পরিচিত যার উচ্চতা প্রায় এবং কালো মসৃণ গ্রানাইট পাথরে নির্মিত। পরশুরামে পাওয়া বৃহদাকৃতির লিংগ প্রায় প্রাকৃতির এবং এর উপর নরত্বারোপ করা হয়েছে। শতাব্দীর পর শতাব্দী ভারতে শিব লিংগের ব্যাপক পরিবর্তন এসেছে এবং বর্তমানের লিংগ ৬ষ্ঠ শতাব্দীর লিংগের তুলনায় অধিক সরু এবং শিশ্নাগ্র দৃশ্যমান হয়েছে।

সঠিক অনুচ্ছেদ শিরোনাম কোনটি?
titleA. বলকান
titleB. লিঙ্গ অথবা লিঙ্গমের ব্যাকরণ
titleC. আমেরিকা
titleD. প্রাচীন ভারত
উত্তর: titleD
গ্রন্থটি রচনা করেছেন আলি আল-রিদাহ্ যিনি মুসলিম নবী মুহাম্মাদ-এর ৭ম বংশধর এবং বার ইমামের মধ্যে ৮ম ইমাম। তার নাম দেয়া হয়েছিল ‘আলি ইবন মুসা ইবন জাফর’। ১১ জ্বিলকদ, ১৪৮ হিজরি (ডিসেম্বর ২৯, ৭৬৫ খ্রিষ্টাব্দ) তারিখে মদীনায় শিয়া ইসলামের দ্বাদশবাদি ইমামের ৭ম ইমাম মুসা আল-কাযিমের বাড়িতে তিনি জন্মগ্রহণ করেন। তাকে খুরাসানে পাঠানো হয় এবং সেখানে মামুনের উত্তরাধিকারী হওয়ার জোরাজোরি করলে তিনি অনিচ্ছাসত্ত্বেও তা মেনে নেন। তবে তিনি মামুনের আগেই মৃত্যুবরণ করেন। পারস্য ভ্রমণে ভ্রমণসঙ্গী হওয়ার পর মামুন তাকে বিষাক্ত আঙ্গুর দেন এবং তিনি মে ২৬, ৮১৮ খ্রিষ্টাব্দে ইরানের তুস নগরীতে মৃত্যুবরণ করেন। তাকে ইরানের মাশহাদে ইমাম রিদাহ মসজিদে সমাহিত করা হয়।

সঠিক অনুচ্ছেদ শিরোনাম কোনটি?
titleA. গ্রন্থটির উপর রচিত ব্যাখ্যা
titleB. অভ্যর্থনা
titleC. পটভূমি
titleD. লেখক পরিচিতি
উত্তর: titleD
১৯৭৮ সালের মে মাসে থেকে শুরু করে, তিন মাসের জন্য, তিনি প্রতিরক্ষা প্রতিমন্ত্রী ছিলেন। ৬ই মে, কাদির, কিভাবে গ্রেফতার করা সব মানুষের সঙ্গে আচরণ করা উচিত, সে বিষয়ে সোভিয়েত কমান্ডারদের পরামর্শ চান। ১৭ই আগস্ট, প্রতিরক্ষা মন্ত্রী থাকাকালীন, ষড়যন্ত্রে অংশগ্রহণ করার জন্য কাদির গ্রেপ্তার হন। এটি বিদেশে নির্বাসিত পারচামদের দ্বারা সংগঠিত হয়েছিল। যেহেতু কাদির সেনাবাহিনীতে জনপ্রিয় ছিলেন, রাষ্ট্রপতি তারাকি তাকে মেরে ফেলার সাহস করেননি এবং পরিবর্তে তাকে পনের বছরের জন্য জেলে পাঠানো হয়েছিল।

নিজেদের হাতে সব শক্তি কেন্দ্রীভূত করার জন্য, তারাকি এবং হাফিজুল্লাহ আমিন কিছু নীতি নিয়েছিলেন। যাঁদের তারা এই কাজে অনুপযুক্ত মনে করেছিলেন, এটা যে তাদের হাত থেকে মুক্তি পেতে, তা খুব স্পষ্ট হয়ে ওঠে। প্রধানমন্ত্রী আমিন পরে রিপোর্ট দেন:

সঠিক অনুচ্ছেদ শিরোনাম কোনটি?
titleA. পারচাম সরকারের সদস্যগণ
titleB. খালক সরকারের সদস্যগণ
titleC. ১৯৭৩ সালের প্রজাতান্ত্রিক বিপ্লব
titleD. সাওর বিপ্লব
উত্তর: titleB
লেবাননী বিশ্ববিদ্যালয়ে রয়েছে ১৬টি অনুষদ সহ দুই প্রতিষ্ঠান রয়েছে। অনুষদ সমূহ হলো: সাহিত্য এবং মানুষের বিজ্ঞান অনুষদ, আইন, রাজনৈতিক এবং প্রশাসনিক বিজ্ঞান অনুষদ,বিজ্ঞান অনুষদ, সামাজিক বিজ্ঞান অনুষদ , চারুকলা অনুষদ, শিক্ষণবিজ্ঞান (প্রতিস্থাপন উচ্চ শিক্ষক প্রতিষ্ঠান) অনুষদ,সাংবাদিকতা এবং ডকুমেন্টেশন অনুষদ, ব্যবসায় প্রশাসন এবং অর্থনৈতিক বিজ্ঞান অনুষদ, প্রকৌশল অনুষদ, কৃষি অনুষদ, জনস্বাস্থ্য অনুষদ,চিকিৎসা বিজ্ঞান অনুষদ, দন্ত্যচিকিৎসা অনুষদ, ফার্মেসী অনুষদ, পর্যটক ও হোটেল ব্যবস্থাপনা অনুষদ ওপ্রযুক্তি ও প্রকৌশল অনুষদ।

সঠিক অনুচ্ছেদ শিরোনাম কোনটি?
titleA. গ্রন্থাগার
titleB. বিশ্ববিদ্যালয়ের উদ্দেশ্যে
titleC. অনুষদ
titleD. গবেষণা
উত্তর: titleC
কামরূপ অভিযানের মাধ্যমে তার শাসিত এলাকা উত্তরে করতোয়া নদী পর্যন্ত বিস্তৃত হয়। ১৪৬৮ সালে তিনি হাজিগঞ্জ দুর্গ ও তিরহুতের চারপাশের এলাকা আক্রমণ করেন। এই বিজয় বুড়িগঙ্গা নদী পর্যন্ত তার রাজ্যের সীমানা বিস্তার করে। একটি সূত্রমতে সিলেট বারবাক শাহের নিয়ন্ত্রণাধীন ছিল। আরেকটি বর্ণনা মতে, বাকেরগঞ্জও সালতানাতের অংশ ছিল। তিনি চট্টগ্রামে কর্তৃত্ব পুনপ্রতিষ্ঠিত করেন।

সঠিক অনুচ্ছেদ শিরোনাম কোনটি?
titleA. মিথিলা জয়
titleB. শাসিত অঞ্চল
titleC. কামরূপ অভিযান
titleD. পন্ডিতদের পৃষ্ঠপোষকতা
উত্তর: titleB
ছোটবেলা থেকেই গান ও ধ্রুপদী নৃত্যে তার আগ্রহ ছিল। সতীনাথ মুখোপাধ্যায় আর উৎপলা সেনের কাছে তিনি বাংলা গানের তালিম নেন। তিনি ছিলেন গোবিন্দন কুট্টির ছাত্রী। তিনি আধুনিক বাংলা গান এবং রবীন্দ্র সঙ্গীতের উপর নিজের সঙ্গীত রেকর্ড প্রকাশ করেছিলেন। এছাড়া তিনি কয়েকটি চলচ্চিত্রে প্লেব্যাক গায়িকা হিসেবে গান করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম
titleC. মৃত্যু
titleD. সঙ্গীত
উত্তর: titleD
৮, থিয়েটার রোড, কলকাতায় অনুষ্ঠিত 'সেক্টর কমান্ডার' সভায়  মুক্তিবাহিনীর প্রথম ব্রিগেড অব গঠন করা হয়। বাংলাদেশের স্বাধীনতা যুদ্ধ এর সময় মেজর জিয়াউর রহমান পদোন্নতি পেয়ে লেফটেন্যান্ট কর্নেল হন এবং তৎকালীন সময়ে উপস্থিত সদস্যের মধ্যে তিনি সবচাইতে সিনিয়র হওয়ায় ব্রিগেডটির দায়িত্ব দেওয়া হয়।

যদিও বৈঠক শেষে  সিদ্ধান্ত অনুসারে ব্রিগেড গঠন করা হয়, কিন্তু প্রকৃতপক্ষে সিদ্ধান্ত আগে নেওয়া হয়েছিল। বাংলাদেশ সামরিক বাহিনী প্রধান এমএজি ওসমানী ১৩ই জুন ১৯৭১ মেজর মঈনুল হোসেনকে সিদ্ধান্ত অবহিত করেন। কিন্তু বাংলাদেশ সরকার গেজেট এর জন্য, ফোর্সটি ৭ জুলাই ১৯৭১ গঠিত হিসাবে পরিচিত হয়।

ব্রিগেডটির সদর দপ্তর ছিল তুরা এর তেলঢালা, ভারত।

সঠিক অনুচ্ছেদ শিরোনাম কোনটি?
titleA. পটভূমি
titleB. প্রয়োজনীয় পদক্ষেপ
titleC. গঠন এবং প্রশিক্ষণ
titleD. সূত্রপাত
উত্তর: titleD
এই চলচ্চিত্রের "অভিজিৎ" (অঙ্কুশ হাজরা) ছোটবেলা থেকেই অনাথ। ভরসা করার মত কাউকেই সে পায়নি। কলেজে সাইকোলজি পড়তে এসে সে "ভূমি"কে (শুভশ্রী গাঙ্গুলী) ভালবেসে ফেলে। কিন্তু ভূমি "জয়" (বিক্রম) কে ভালবেসে ফেলে। অভি ভূমিকে তাঁর ভালবাসাকে জানাতে চায়। ত্রিভুজ প্রেমের কাহিনী নিয়ে এই চলচ্চিত্রের কাহিনী এগিয়ে গেছে।


সঠিক অনুচ্ছেদ শিরোনাম কোনটি?
titleA. দৃশ্যায়ণ
titleB. কাহিনী
titleC. সমালোচনা
titleD. নাম নির্ধারণ
উত্তর: titleB
সিঙ্গাপুরে অন্যান্য হালকা নগর রেল ব্যবস্থা রয়েছে যেমন সেন্টোসা দ্বীপে মনোরেল সিস্টেম যা ফেব্রুয়ারি, ১৯৮২ সালে চালু হয়েছিল। এই ৬.৪ কিলোমিটার, ৬-স্টেশন ব্যবস্থা ২০০৬ সালের মার্চ মাসে বন্ধ করে দেওয়া হয় এবং ২০০৬ সালের ডিসেম্বরের মধ্যে একটি নতুন সেন্টোসা এক্সপ্রেস সিস্টেম নির্মিত হয়েছিল। ..চাঙ্গি স্কাইট্রেইন, একটি যাত্রী প্রস্তাবক বস্তু, যা সিঙ্গাপুরের চাঙ্গি বিমানবন্দরের তিনটি টার্মিনালের মধ্যে যাত্রী পরিবহন করে, মূলত ২টি টার্মিনাল সহকারে ১৯৯০ সালে প্রথম চালু হয়েছিল এবং ২০০৬ সালে ৩টি টার্মিনালের সমাপ্তির মাধ্যমে আরো উন্নীত হয়েছিল। জুরং বার্ডপার্ক এর আগে শীতাতপ নিয়ন্ত্রিত প্যানোরেল বিশিষ্ট ছিল, যা ২০১২ সালে বন্ধ হয়ে যায়।

সঠিক অনুচ্ছেদ শিরোনাম কোনটি?
titleA. রেল পরিবহন
titleB. অন্যান্য পথসমূহ
titleC. পাবলিক বাস পরিবহন
titleD. দ্রুতগতির গণপরিবহন (এমআরটি)
উত্তর: titleB
মেহেরপুর নামকরণের পিছনে ভিন্ন ভিন্ন মত রয়েছে, ঐতিহাসিক কুমুদনাথ মল্লিকের মতে, কেহ কেহ এই স্থানটিকে মিহির-খনার বাসস্থান বলিয়াও নির্দেশ করেন এবং মিহিরের নাম হইতে মিহিরপুর, অপভ্রংশে মেহেরপুর কল্পনা করেন। নামকরন সম্পর্কিত এ ধারণাটি অনুমান ও কল্পনানির্ভর। নামকরণ নিয়ে আরো একটি মতামত রয়েছে। ড. আশরাফ সিদ্দিকীর মতে, ১৬শ শতাব্দীর একজন দরবেশ মেহের আলী শাহের নামে এ অঞ্চলের নামকরণ হয়েছে।

সঠিক অনুচ্ছেদ শিরোনাম কোনটি?
titleA. প্রশাসন ও রাজনীতি
titleB. নামকরণ
titleC. জনসংখ্যা
titleD. ভূগোল
উত্তর: titleB
হুফ্ট এর পিএইচডি অর্জনের পর যখন তিনি এবং ভেল্টমান সার্নে চলে যান, সেসময় ভেল্টমান মহাকর্ষের কোয়ান্টায়নে মাত্রিক নিয়মিতকরণ কৌশল ব্যবহারে আগ্রহী হয়ে ওঠেন। যদিও জানা ছিল যে যদিও এটি জানা ছিল যে বিচলিতকোয়ান্টাম মহাকর্ষ পুরোপুরি নিয়মিতকরণ যোগ্য না, তবু তারা ধারণা করেন এক্ষেত্রে কৌশলটির আনুষ্ঠানিক প্রয়োগ থেকে গুরুত্বপূর্ণ ফলাফল পাওয়া যেতে পারে। পরবর্তীতে স্ট্যানলি ডেসার এবং ভেল্টমানের অধীনস্থ অন্য একজন পিএইচডি ছাত্র পিটার ভ্যান নিউয়েনহুইজেন এই ধারণাটি নিয়ে অগ্রসর হন, এবং তাদের কাজ অধি-মহাকর্ষ (সুপারগ্র্যাভিটি) আবিষ্কারে পর্যবসিত হয়। 

১৯৮০ দশকে হুফ্টের মনোযোগ চলে যায় ৩-মাত্রার স্থানকালে মহাকর্ষের বৈশিষ্ট্যের দিকে। ১৯৮৪ সালে ডেসার এবং জ্যাকিভ-এর সঙ্গে তিনি একটি প্রবন্ধ প্রকাশ করেন, যার আলোচ্য বিষয় ছিল, সমতল স্পেসের গতিবৈশিষ্ট্য যেখানে স্থানীয় স্বাধীনতার মাত্রা ছিল কেবল বিস্তাররত বিন্দুর খুঁতসমূহ। পরবর্তীতে বিভিন্ন গবেষণাকালে হুফ্টের মনোযোগ এই সমতল মডেলে ফিরে ফিরে এসেছে; যখন তিনি প্রমাণ করেছিলেন যে গট জুটিসমূহ কারণিকতা লঙ্ঘনকারী সময়-জাতীয় চক্র তৈরি করে না, এবং যখন ওই মডেলটির কোয়ান্টায়ন পরীক্ষা করছিলেন। সম্প্রতি তিনি মহাকর্ষের এই সমতল মডেলটিকে ৪-মাত্রার স্থানকালের জন্য সম্পাদনার প্রস্তাব করেছেন।

স্টিভেন হকিং যখন কৃষ্ণগহ্বরের হকিং বিকিরণ আবিষ্কার করেন, তখন দেখা যায় এই ধরনের বিকিরণ কোয়ান্টাম মেকানিক্সের এক মৌলিক শর্ত লঙ্ঘন করছে, ইউনিটারিটি। সমস্যাটি কৃষ্ণগহ্বর তথ্য প্যারাডক্স নামে পরিচিত। হুফ্ট এই সমস্যাটি গ্রহণ করতে অস্বীকার করেন। তিনি মনে করেছিলেন যে এটি হকিংয়ের ব্যবহৃত আধা-শাস্ত্রীয় পদ্ধতির ফল, এবং সমস্যাটি কোয়ান্টাম মহাকর্ষের পরিপূর্ণ তত্ত্বে সম্ভবত উপস্থিত থাকবে না। তিনি প্রস্তাব করেছিলেন যে ইউনিটারিটিকে স্বীকার্য ধরে নিয়ে ওইরকম সম্ভাব্য পরিপূর্ণ তত্ত্বের বৈশিষ্ট্য পর্যালোচনা করা যেতে পারে।

এই পদ্ধতি ব্যবহার করে হুফ্ট যুক্তি দিয়েছিলেন যে একটি কৃষ্ণগহ্বরের কাছাকাছি এলাকায় কোয়ান্টাম ক্ষেত্রগুলিকে এক মাত্রা অধ:স্থ তত্ত্ব দ্বারা বর্ণনা করা যেতে পারে। এই আলোচনা থেকে গেরার্ডুস হুফ্ট এবং লিওনার্ড সাসকিন্ড হলোগ্রাফিক তত্ত্বের সূচনা করেন।

সঠিক অনুচ্ছেদ শিরোনাম কোনটি?
titleA. গবেষণা
titleB. কোয়ান্টাম মাধ্যাকর্ষণ এবং কৃষ্ণগহ্বর
titleC. কোয়ান্টাম বলবিদ্যার মৌলিক বৈশিষ্ট্য
titleD. প্রারম্ভিক জীবন
উত্তর: titleB
হেমন্ত সেনের পুত্র বিজয় সেন ক্ষুদ্র সেন রাজ্যকে একটি বিরাট সাম্রাজ্যে পরিণত করেন। ‘বারাকপুর তাম্রপট্ট’ ও ‘দেওপাড়া লেখ’ থেকে বিজয় সেন সম্পর্কে নানা তথ্য জানা যায়। বিজয় সেন পশ্চিমবঙ্গের এক শূরবংশীয় রাজকন্যাকে বিয়ে করে বর্ধমান অঞ্চলে নিজের প্রতিপত্তি বৃদ্ধি করেন। তিনি উড়িষ্যার রাজা অনন্তবর্মন চোড়গঙ্গের সঙ্গে মিত্রতা করেন এবং সমগ্র রাঢ়ে নিজের একাধিপত্য স্থাপন করেন। বিজয় সেন মিথিলার নান্যদেব, গৌড়রাজ মদন পাল ও কোশাম্বীর সামন্তরাজা দ্বোরপবর্ধনকেও পরাজিত করেছিলেন। ভোজবর্মণকে পরাজিত করে বিজয় সেন পূর্ববঙ্গ জয় করেন। এছাড়া কলিঙ্গ ও মগধের কিয়দংশও তিনি জয় করেছিলেন।

প্রাচীন বাংলার ইতিহাসে বিজয় সেনের রাজত্বকাল অত্যন্ত গুরুত্বপূর্ণ। তিনিই ছিলেন সেন রাজবংশের প্রথম উল্লেখযোগ্য শাসক। তিনি সমগ্র রাঢ়, গৌড়, মিথিলা ও পূর্ববঙ্গ জয় করেছিলেন। পাল সাম্রাজ্যের পতনের পর বাংলার রাষ্ট্রীয় ঐক্য ভেঙে গিয়েছিল। বিজয় সেন পুনরায় বাংলাকে রাষ্ট্রগতভাবে ঐক্যবদ্ধ করেছিলেন।

সঠিক অনুচ্ছেদ শিরোনাম কোনটি?
titleA. রাজনৈতিক ক্ষমতালাভ
titleB. লক্ষ্মণ সেন (১১৭৯-১২০৭)
titleC. বিজয় সেন (১০৯৫-১১৫৮ খ্রিস্টাব্দ)
titleD. সামন্ত সেন ও হেমন্ত সেন
উত্তর: titleC
৮৮৮ খ্রিষ্টাব্দ বানরাজা নামে বর্তমান পশ্চিম দিনাজপুর রামগড়ের হিন্দু রাজা বিরামপুর দখল করেন। তিনি শিবের ভক্ত ছিলেন বলে তাকে "বানাসুর" ও বলা হত। দিনাজপুর জেলার ইতিহাস লেখক মেহরাব আলীর ও সৈয়দ মোশাররফ হোসেনের মতে দিনাজপুর জেলার দক্ষিণাঞ্চলের থানাসমূহের কেন্দ্রস্থল বিরামপুর ডিগ্রী কলেজের অদূর দক্ষিণে জামালেশ্বরে বানরাজা একটি শিব মন্দির স্থাপন করেন এবং সেটিই ছিল অত্রাঞ্চালের একমাত্র প্রাচীন শিবমন্দির। দিনাজপুর গেজেটটিয়ারে পাওয়া যায়, তখন এ স্থানের নাম ছিল ভোলাগঞ্জ। প্রতি বছর জামালেশ্বরের ভোলাগঞ্জ শিব মন্দিরে আজও বহু দূর-দূরান্ত থেকে সর্বস্তরের হিন্দু ধর্মাবলন্বী এ শিব মন্দিরে পূজা উপলক্ষে আসেন এবং শিব মন্দিরে অর্ঘ দিয়ে থাকেন। এ সময় হতেই ভোলাগঞ্জ (বিরামপুর) পরিচিতি লাভ করতে থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভৌগোলিক অবস্থান
titleC. কৃষি
titleD. বানরাজার শাসন আমল
উত্তর: titleD
আলা মাদ্রিদ হলো একটি ত্রৈমাসিক পত্রিকা যা রিয়াল মাদ্রিদ ক্লাব সদস্য এবং "মাদ্রিদিস্তা ফ্যান ক্লাব" কার্ডধারীদের জন্য প্রকাশিত হয়। আলা মাদ্রিদ অর্থ হলো "মাদ্রিদ এগিয়ে যাও"।এটি ক্লাবের অফিসিয়াল স্তবসংগীত,যা প্রায়শই "মাদ্রিদিস্তাদের" (মাদ্রিদ ভক্ত) দ্বারা গাওয়া হয়ে থাকে। পত্রিকার প্রতিবেদনে আগের মাসে হওয়া খেলা,যুবদলগুলোর খবরাখবর,বিভিন্ন ঐতিহাসিক ম্যাচের আলোচনা ও বিভিন্ন খেলোয়াড়দের সাক্ষাতকার থাকে।
সঠিক অনুচ্ছেদ শিরোনাম কোনটি?
titleA. কুলচিহ্ন
titleB. এল ভিয়েহো ক্লাসিক
titleC. ইয়ুভেন্তস
titleD. আলা মাদ্রিদ
উত্তর: titleD
উসমানীয়রা অধিকৃত অঞ্চলের কিছু প্রথা, শিল্প ও প্রতিষ্ঠান আত্মীকরণ করে নিয়ে তাতে নতুন মাত্রা যোগ করে। পূর্ববর্তী সাম্রাজ্যগুলোর বেশ কিছু প্রথা ও সাংস্কৃতিক দিক যেমন স্থাপত্য, রান্না, সঙ্গীত, অবসর ও সরকার উসমানীয় তুর্কিরা গ্রহণ করে এবং এগুলোকে নতুন আকারে সাজায়। ফলে বৈচিত্রময় উসমানীয় সাংস্কৃতিক পরিচয় সৃষ্টি হয়। আন্তসম্প্রদায় বিবাহ উসমানীয় অভিজাত সংস্কৃতি গড়ে তুলতে ভূমিকা রেখেছে। তুর্কি লোক সংস্কৃতির সাথে তুলনা করলে এই নতুন সংস্কৃতির প্রভাব স্পষ্ট হয়।

দাসপ্রথা উসমানীয় সমাজের অংশ ছিল। ১৯০৮ সাল পর্যন্ত সাম্রাজ্যে নারী দাস বিক্রি হত। ১৯শ শতাব্দীতে পশ্চিমা ইউরোপীয় দেশগুলো এই প্রথা উঠিয়ে দেয়ার জন্য সাম্রাজ্যের উপর চাপ প্রয়োগ করে। ১৯ শতক জুড়ে বিভিন্ন সুলতানগণ দাস ব্যবসা হ্রাস করার জন্য বিভিন্ন প্রচেষ্টা চালান কিন্তু বহুযুগ ধরে চর্চিত হওয়ায় এই প্রথা তুলে দেয়া সহজ ছিল না।

১৯শ শতাব্দীর কিছু সময় পর্যন্ত প্লেগ উসমানীয় সমাজের একটি বড় ঘটনা ছিল। ১৭০১ থেকে ১৭৫০ সালের মধ্যে ইস্তানবুলে ২৭টি বড় ও ছোট প্লেগ মহামারী এবং ১৭৫১ থেকে ১৮০১ সালের মধ্যে ৩১টি প্লেগ মহামারীর ঘটনা ঘটে।

সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. সংস্কৃতি
titleC. রান্না
titleD. অর্থনীতি
উত্তর: titleB
অ্যাটর্নি রিভকিন এবং স্কা্যাপ ইউএসএস লিটল রকের উপরে থাকা এগারো কালো নাবিককে উপস্থাপন করেছেন, বর্ণবাদী হামলার প্রাদুর্ভাবের অভিযোগে ইতালির নেপলস, ষষ্ঠ ফ্লিটের পতাকা। এলএমডিসির অ্যাটর্নি ডেভিড অ্যাডলস্টোন দ্বারা যুক্তিযুক্ত আদালতের সামরিক আপিল আদালতে আবেদনের ফলস্বরূপ, আহ্বায়ক কর্তৃপক্ষ ক্যাপ্টেন পিটার কুলিনসকে আগ্রহী দল হিসাবে অযোগ্য ঘোষণা করা হয়েছিল, যেহেতু তিনি জাহাজের কমান্ডে ছিলেন এবং সেই সময়ে ব্যক্তিগতভাবে হস্তক্ষেপ করেছিলেন মারামারি.

বছর তিন ও চার (1974–76): কর্মী - ক্রিস্টোফার কোটস, হাইডেলবার্গ এবং বার্লিন (নভেম্বর 1974 - জুন 1976)।

সঠিক অনুচ্ছেদ শিরোনাম কোনটি?
titleA. ইতিহাস
titleB. তাৎপর্যপূর্ণ মামলা
titleC. তাৎপর্যপূর্ণ মামলা
titleD. তাৎপর্যপূর্ণ মামলা
উত্তর: titleB
জেরুজালেমের দেওয়ালের উচ্চতা পরিমাপে ক্রুসেডারদের এ মুহূর্তে প্রয়োজন ছিলো মই ও অবরোধ টাওয়ার। মিশরীয় ফাতিমদ সৈন্যবাহিনী বৃক্ষের আশপাশের এলাকা মুক্ত করে নেয়। ক্রুসেডাররা লুণ্ঠনকারী দলকে সামারিয়াতে পাঠায় কাঠ ও অন্যান্য প্রয়োজনীয় উপাদানের জন্যে। তারা ৪০০ খণ্ড বৃক্ষের গুড়ি পায়, যা দুটো ৫০ ফুট অবরোধ টাওয়ার, একটি আঘাতক, এবং অনেকগুলো গুলতি নির্মানের জন্য যথেষ্ট। জিনিয়োজ জাহাজের একটি বহন পদাতিক ক্রুসেডারদের সাহায্যের জন্যে জাফাতে এসে পৌঁছায়। জিনিয়োজরা জাহাজগুলো নষ্ট করে কাঠ, রশি জোগাড় করে।

১৪ জুলাই রাতে, ক্রুসেডাররা দ্বিমুখী হত্যাকাণ্ড শুরু করে দেয়ালে। একটি টাওয়ার ছিলো দক্ষিণে এবং অন্যটি উত্তর-পশ্চিমে। মুসলমানরা জানতো যে, যদি কোন একটি অবরোধ টাওয়ার দেওয়ালের সাথে সংযোগ ঘটাতে পারে তাহলে জেরুজালেম ধ্বংস হয়ে যাবে। মুসলমান সৈন্যরা প্রথম অবরোধ টাওয়ারকে জ্বলন্ত তীর ও তেল পাত্র নিয়ে আক্রমন করে যতক্ষণ না এটি আগুনে পুড়ে ছাই হয়ে যায়। তারপর শুধু মাত্র একটি অবরোধ টাওয়ার বাকী ছিলো, গডফ্রের অধীনে, উত্তর-পশ্চিমে। গডফ্রের টাওয়ারের দুঘণ্টা লেগেছিলো উত্তর-পশ্চিমের কোণার গেটের কাছে দেওয়ালের দূর্বল জায়গায় পৌঁছাতে। জেস্তার মতে, লেথালদে ও এঙ্গেলবার্ট ছিলো প্রথম দুজন যারা শহরে প্রবেশ করতে পারে, যাদের পরপর যায় গডফ্রে ও তার ভাই ইউস্টাস, ট্যানক্রেড এবং তাদের লোক। রেয়মন্ডের টাওয়ার প্রথম একটি পরিখার দ্বারা বাধাপ্রাপ্ত হয়, কিন্তু ততক্ষণে যেহেতু আরও ক্রুসেডার প্রবেশ করে গেট পাহাড়া দেওয়া মুসলিমরা পিছু হঁটে।

সঠিক অনুচ্ছেদ শিরোনাম কোনটি?
titleA. চূড়ান্ত আক্রমণ
titleB. মুসলমানগণ
titleC. ইতিহাস
titleD. অবরোধ
উত্তর: titleA